paragraph_text: Nakon Šamajeve smrti, 30. godine, naslijedio ga je Hilelov unuk Gamaliel, ali u Sinedriju su Šamajevi učenici (šamaiti) i dalje dominirali, sve do oko 70. godine, vremena razaranja Jeruzalemskog hrama. Prema tvrdnji Jeruzalemskog Talmuda (Berakhot 1:7), u to je doba "glas s neba" objavio kako vlast Kuće Šamajeve nije legitimna, pa dalja tradicija rabinskog judaizma slijedi Hilela.